
(Έγκριση)
Το Ευρωπαϊκό Κοινοβούλιο,
–	έχοντας υπόψη την πρόταση του συμβουλίου εποπτών της Ευρωπαϊκής Αρχής Ασφαλίσεων και Επαγγελματικών Συντάξεων της 23ης Οκτωβρίου 2025 (C10-0268/2025),
–	έχοντας υπόψη το άρθρο 51 παράγραφοι 2 και 3 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής[footnoteRef:1], [1:  	ΕΕ L 331 της 15.12.2010, σ. 48, ELI: http://data.europa.eu/eli/reg/2010/1094/oj.] 

–	έχοντας υπόψη το ψήφισμά του της 14ης Μαρτίου 2019 σχετικά με την ισορροπία των φύλων κατά τον διορισμό σε ενωσιακές θέσεις του οικονομικού και νομισματικού τομέα[footnoteRef:2], [2:  	ΕΕ C 23 της 21.1.2021, σ. 105.] 

–	έχοντας υπόψη το ψήφισμά του της 16ης Ιανουαρίου 2020 σχετικά με τα θεσμικά όργανα και τους οργανισμούς της Οικονομικής και Νομισματικής Ένωσης: πρόληψη των συγκρούσεων συμφερόντων μετά την αποχώρηση από δημόσια υπηρεσία[footnoteRef:3], [3:  	Κείμενα που εγκρίθηκαν, P9_TA(2020)0017.] 

–	έχοντας υπόψη το άρθρο 135 του Κανονισμού του,
–	έχοντας υπόψη την έκθεση της Επιτροπής Οικονομικής και Νομισματικής Πολιτικής (A10-0247/2025),
Α.	λαμβάνοντας υπόψη ότι η θητεία του νυν εκτελεστικού διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων λήγει στις 31 Μαρτίου 2026·
Β.	λαμβάνοντας υπόψη ότι, στις 23 Οκτωβρίου 2025, το συμβούλιο εποπτών της Ευρωπαϊκής Αρχής Ασφαλίσεων και Επαγγελματικών Συντάξεων, κατόπιν ανοικτής διαδικασίας επιλογής, πρότεινε τον διορισμό του Damian Jaworski ως εκτελεστικού διευθυντή για θητεία πέντε ετών, σύμφωνα με το άρθρο 51 παράγραφοι 2 και 3 του κανονισμού (ΕΕ) αριθ. 1094/2010·
Γ.	λαμβάνοντας υπόψη ότι, στις 6 Νοεμβρίου 2025, η Επιτροπή Οικονομικής και Νομισματικής Πολιτικής πραγματοποίησε ακρόαση με τον Damian Jaworski, ο οποίος προέβη, στο πλαίσιο αυτό, σε εναρκτήρια δήλωση και εν συνεχεία απάντησε σε ερωτήσεις των μελών της επιτροπής·
1.	εγκρίνει τον διορισμό του Damian Jaworski ως εκτελεστικού διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων·
2.	αναθέτει στην Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Αρχή Ασφαλίσεων και Επαγγελματικών Συντάξεων και στις κυβερνήσεις των κρατών μελών.

